|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom** |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)* |
| Stanovenie viacerých termínov na podávanie žiadostí o pôžičku pre pedagógov reflektuje požiadavku pedagógov umožniť podávanie žiadostí o pôžičku priebežne počas celého roka. Tým sa pedagógom umožňuje žiadať o pôžičku v čase, keď finančné prostriedky reálne potrebujú, skracuje sa doba posudzovania doručených žiadostí o pôžičku a znižuje sa zaťaženie pedagógov spojené so začiatkom školského roka.  Obdobne sa umožňuje podávať študentom žiadosti o pôžičky v dvoch termínoch, čím sa v praxi dosiahne, že pôžičky budú vďaka skoršiemu schváleniu vyplácané v skoršom termíne a pôžičky budú môcť byť použité na úhradu školného.  Taktiež sa znižuje aj administratívne zaťaženie zamestnancov fondu vo vzťahu k nárazovému spracovávaniu veľkého počtu žiadostí o pôžičku. Dĺžky lehôt spojené s uzavretím zmluvy o pôžičke sa prispôsobujú aplikačnej praxi a zavedeniu viacerých termínov na podanie žiadostí o pôžičku. |
| *Nová služba (konkretizujte a popíšte)* |
| Návrh nezavádza novú službu. |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby* |
| Poskytovanie pôžičiek |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| Zákon č. 396/2012 Z. z. o Fonde na podporu vzdelávania v znení neskorších predpisov. |
| *Subjekt, ktorý je na základe platnej právnej úpravy oprávnený službu poskytovať* |
| Fond na podporu vzdelávania |
| **7.1.3O aký vplyv na službu verejnej správy ide?** |
| *Priamy vplyv (popíšte)* |
| Zavedením viacerých termínov podávania žiadostí o pôžičku sa žiadateľom umožní výhodnejší prístup k poskytnutiu pôžičiek v rámci kalendárneho roka. |
| *Nepriamy vplyv (popíšte)* |
| Znižuje sa administratívne zaťaženie zamestnancov fondu vo vzťahu k nárazovému spracovávaniu veľkého počtu žiadostí o pôžičky. |
| **7.2 Vplyv služieb verejnej správy na občana** |
| **7.2.1 Náklady** |
| *Zníženie priamych finančných nákladov* |
| Návrh nezavádza zníženie priamych finančných nákladov |
| *Zvýšenie priamych finančných nákladov* |
| Návrh nezavádza zvýšenie priamych finančných nákladov. |
| *Zníženie nepriamych finančných nákladov* |
| Návrh nezavádza zníženie nepriamych finančných nákladov. |
| *Zvýšenie nepriamych finančných nákladov* |
| Návrh nezavádza zvýšenie nepriamych finančných nákladov. |
| **7.2.2 Časový vplyv** |
| *Zvýšenie času vybavenia požiadavky (popíšte)* |
| Návrh nezavádza zvýšenie času vybavenia požiadavky. |
| *Zníženie času vybavenia požiadavky (popíšte)* |
| Zavádza sa možnosť podania žiadosti o pôžičku vo viacerých termínoch počas kalendárneho roka a to konkrétne v termínoch do 15. septembra a 31. októbra kalendárneho roka v prípade študentov a do 28. februára, 30. júna a 31. októbra v prípade pedagógov. |
| **7.2.3Ktorá skupina občanov bude predloženým návrhom ovplyvnená?**  *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| Študenti I. až III. stupňa vysokých škôl v dennej a externej forme, pedagogickí zamestnanci v regionálnom školstve a odborní zamestnanci v regionálnom školstve a nová skupina zamestnancov vysokých škôl do 35 rokov veku, ktorí sú vysokoškolskí učitelia, výskumní pracovníci a umeleckí pracovníci.  Na ilustráciu, v prípade nadobudnutia účinnosti návrhu zákona 30. júna 2016 by sa návrh mohol dotknúť 91 006 denných študentov, 31 563 externých študentov, cca 3 000 zamestnancov vysokých škôl a 89 701 pedagogických zamestnancov a odborných zamestnancov v regionálnom školstve, ktorí by boli potenciálnymi žiadateľmi o pôžičku.  Poznámka: Počet študentov zahŕňa aj zahraničných študentov, ktorí nespĺňajú kritérium na poskytnutie pôžičky podľa § 10 ods. 2 zákona a nezahŕňa oprávnených žiadateľov o pôžičku študujúcich v zahraničí. |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| Návrh nezavádza nové povinnosti. |

|  |
| --- |
| *Zanikajúce povinnosti (identifikujte)* |
| Zaniká povinnosť uvádzať v žiadosti o poskytnutie pôžičky údaj o rodnom priezvisku a mieste narodenia žiadateľa. Z aplikačnej praxe vyplýva, že viac ako polovica žiadateľov o pôžičku nevypĺňala v žiadosti o pôžičku údaje o mieste narodenia a rodnom priezvisku. Údaj o mieste narodenia bol problematicky zistiteľný, čo fondu spôsobovalo problémy pri vypracovaní zmluvy o pôžičke. Predmetné údaje pritom nemajú vplyv na schválenie pôžičky alebo uzatvorenie zmluvy o pôžičke. |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?**  *Ktoré subjekty verejnej správy sú účastné procesu poskytnutia služby?* |
| Fond na podporu vzdelávania |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| Nové povinnosti spočívajú vo vyhlasovaní výziev na predkladanie žiadostí vo viacerých termínoch počas kalendárneho roka. |
| *Zanikajúce povinnosti (identifikujte)* |
| Návrhom zaniká povinnosť Fondu na podporu vzdelávania poskytovať ministerstvu školstva, vedy, výskumu a športu SR identifikátor fyzickej osoby, ktorý jej bol pridelený v Centrálnom registri prevádzkovanom ministerstvom, pretože fond nemôže disponovať informáciou o tomto údaji, keďže fond nie je jeho prevádzkovateľom. Poskytovanie údaju nemá žiaden vplyv na poskytovanie a správu pôžičky. |